
Projekteerimistingimuste määramine

(Kangelaste pr 32 territooriumi heakorrastamine ning 
Pähklimäe tn 4 ja Kangelaste pr 32 vahelisele maale parkla rajamine)
	1. ASJAOLUD JA MENETLUSE KÄIK




15.03.2012. a taotles Narva Linnavalitsuse Kultuuriosakond, mille esindajana tegutseb juhataja Viktoria Lutus, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Kangelaste pr 32 territooriumi heakorrastamiseks ning Pähklimäe tn 4 ja Kangelaste pr 32 vahelisele maale parkla rajamiseks. Kangelaste pr 32 krundil asub Narva Humanitaargümnaasiumi hoone. 

Kangelaste pr 32 territooriumi heakorrastamise raames kavandatakse kinnistusiseste teede ja tänavavalgustuse rekonstrueerimist, tõkkepuu rajamist, territooriumi haljastamist. Parkla planeeritakse Pähklimäe tn 4 ja Kangelaste pr 32 vahelisele reformimata riigimaale, mis kuulub munitsipaalomandisse andmisele tulevikus. 

	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.

2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Kangelaste pr 32 territooriumi heakorrastamiseks ning Pähklimäe tn 4 ja Kangelaste pr 32 vahelisele maale parkla rajamiseks järgnevalt:
	3.1 ÜLDANDMED



	3.1.1  Kinnistusraamatu andmed: 
3.1.1.1 Kangelaste pr 32 katastriüksuse tunnus 51102:006:0042, ühiskondlike hoonete maa;
3.1.1.2 Pähklimäe tn 4 ja Kangelaste pr 32 vaheline reformimata riigimaa.

	3.1.2  Projekteerimistingimuste koostamise aluseks on projekteerimistingimuste 
          15.03.2012. a taotlus nr 2370/1-14, Teeseadus, Ehitusseadus, Narva linna üldplaneering,
          Narva linna ehitusmäärus, Eestis kehtivad normatiivid, EPN, Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Kangelaste pr 32 territooriumi heakorrastamine ning Pähklimäe tn 4 ja Kangelaste pr 32 vahelisele maale parkla rajamine.
	3.3 ÜLDNÕUDED 



3.3.1 Esitada tee-ehitusprojekt (Teeseadus § 19). Projekti koosseisus esitada tiitelleht, seletuskiri, kooskõlastuste koondtabel, tehnilised näitajad, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud, ehituseaegne liikluskorralduse skeem jne.
3.3.2 Seletuskirjas esitada lisaks järgmised analüüsid ning lahendused: olemasoleva olukorra hinnang, ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, liikluskorraldus (liiklusmärgid, teemärgistus), keskkonnakaitse, tee kasutamis- ja hooldamisjuhend.
3.3.3 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251).
3.3.4 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

- Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;

- Eesti Standard EVS 843:2003 “Linnatänavad”;

- Eesti Asfaldiliidu Asfaldinormid jne.

3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.7 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.8 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Esitada projekteeritava teelõigu tehnilised andmed (ehitisealune pind, pikkus, laius). Näidata projekteeritava ala piirid, ehitiste asukohad ja mõõtmed jne. Määratleda pinnakatted. 
3.3.9 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan paberikandjal esitada ehitusprojekti lisana.
3.3.10 Vajadusel esitada projekteeritavate või ümberpaigutatavate välisvõrkude ehitusprojektid. Eriosadele taotleda tehnilised tingimused. Välisvõrkude ehitusprojektid peavad vastama Eesti Standardile EVS 907:2010 „Rajatise ehitusprojekt” ning Majandus- ja kommunikatsiooniministri 17.09.2010. a määrusele nr 67 „Nõuded ehitusprojektile”. Välisvõrkude projektid kooskõlastada lisaks maaomanikega.
3.3.11 Avalikult kasutatavat teed läbivate välisvõrkude paigaldamiseks tuleb esitada projekteerimises pädeva vastutava spetsialisti poolt koostatud ehituseaegne liikluskorralduse skeem.
3.3.12 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt ja maaomanikelt. 
3.3.13 Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.14 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4 ARHITEKTUURSED JA LINNAEHITUSLIKUD TINGIMUSED 


3.4.1 Projekteerida Kangelaste pr 32 kinnistusiseste teede ja tänavavalgustuse rekonstrueerimine, tõkkepuu rajamine, territooriumi haljastamine: vastavalt projekti tellija lähteülesandele.

3.4.2 Vajadusel Kangelaste pr 32 kinnistule parkimiskohtade rajamine.

3.4.3 Lubatud ei ole lisasissesõidu projekteerimine Kangelaste pr 32 kinnistu loodeküljele.

3.4.4 Projekteerida kõvakattega parkimisplats Pähklimäe tn 4 ja Kangelaste pr 32 vahelisele maale. 
3.4.5 Töötada välja mugavad sisse- ja väljasõidud parkimisplatsile/platsilt. 

3.4.6 Parkimiskohtade mõõtmed ja läbisõiduteede laiused sõltuvalt parkimisnurgast: vastavalt Eesti Standardi EVS 843-2003 „Linnatänavad” tabelile 10.5.

3.4.7 Näha ette äärekivid.

3.4.8 Tagada puuetega inimeste liikumisvõimalused vastavalt Majandus-ja kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.9 Kõnniteede ristumine sõiduteega: näha ette kõnniteelt laskumise alad. Näidata madalamate äärekivide asukohad.

3.4.10 Lubatud teekate: asfalt ja teekattekivid.

3.4.11 Geomeetriline lahendus: tagada liiklusohutus. Tagada auto liikumisvõimalused. Sõidutee laiuse piisavust kontrollida arvutusliku auto pöördekoridori šablooniga.
3.4.12 Vertikaallahendus: tagada vete äravool teekattelt. 
3.4.13 Lahendada parkimisplatsilt sademevee kogumine ja kanaliseerimine.
3.4.14 Lahendada parkimisplatsi tänavavalgustus. Valgustimastidele paigaldatavate välisvalgustite näidis esitada ehitusprojekti lisana.
3.4.15 Projekteerida teekattemärgiste ja vajalike liikluskorraldusvahendite ning infotahvlite paigaldamine.
3.4.16 Parkimisplatsi piirdena on lubatud kasutada madalhaljastust või „Narva Linnamööbel” projektiga kinnitatud poste.
3.4.17 Haljastus: esitada puittaimede istutuse plaan ning projekteeritud taimmaterjali loetelu. Projekti mahus esitada nõuded kasutatavatele istikutele, istutustöödele, taimede edasisele hooldusele.
3.4.18 Määrata likvideeritavate puittaimede liigiline kuuluvus ning nende kogus.
3.4.19 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.

3.4.20 Muud nõuded: vastavalt projekti tellija lähteülesandele, tehnovõrkude valdajate poolt väljastatud tehnilistele tingimustele, Teeseaduses, Eesti Vabariigis kehtivate määrustes ja standardites kehtestatud nõuetele.
	3.5 KOOSKÕLASTUSED




3.5.1   Ida-Eesti Päästekeskus.

3.5.2   Narva Linnavalitsuse Kultuuriosakond.

3.5.3   Narva Linnavalitsuse Linnavara- ja Majandusameti kommunaalmajanduse osakond.
3.5.4   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 03.04.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Marina Sorgus

